CELEX: 32010R0629
Language: sk
Date: 2010-07-16 00:00:00
Title: Nariadenie Komisie (EÚ) č. 629/2010 zo 16. júla 2010 , ktorým sa stanovuje konečná výška pomoci na sušené krmivo na hospodársky rok 2009/2010

17.7.2010   
            
            
               SK
            
            
               Úradný vestník Európskej únie
            
            
               L 184/1
            
         NARIADENIE KOMISIE (EÚ) č. 629/2010
   zo 16. júla 2010,
   ktorým sa stanovuje konečná výška pomoci na sušené krmivo na hospodársky rok 2009/2010
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 90 písm. c) v spojení s jeho článkom 4,
   keďže:
   
               (1)
            
            
               V článku 88 ods. 1 nariadenia (ES) č. 1234/2007 sa stanovuje výška pomoci na sušené krmivo, ktorá sa má vyplatiť spracovateľským podnikom v rámci maximálne garantovaného množstva uvedeného v článku 89 uvedeného nariadenia.
            
         
               (2)
            
            
               V súlade s článkom 33 ods. 1 druhým pododsekom nariadenia Komisie (ES) č. 382/2005 zo 7. marca 2005 o spôsoboch uplatňovania nariadenia Rady (ES) č. 1786/2003 o spoločnej organizácii trhu so sušeným krmivom (2) oznámili členské štáty Komisii množstvá sušeného krmiva, na ktoré sa uznalo právo na pomoc v hospodárskom roku 2009/2010. Z týchto oznámení vyplýva, že sa neprekročilo maximálne garantované množstvo sušeného krmiva.
            
         
               (3)
            
            
               Výška pomoci na sušené krmivo v súlade s článkom 88 ods. 1 nariadenia (ES) č. 1234/2007 teda predstavuje 33 EUR na tonu.
            
         
               (4)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Konečná výška pomoci na sušené krmivo na hospodársky rok 2009/2010 sa stanovuje na 33 EUR na tonu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a je priamo uplatniteľné vo všetkých členských štátoch.
      V Bruseli 16. júla 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 61, 8.3.2005, s. 4.